Els Centres de Salut i l’Ajuntament de Burjassot, punts de donació de sang al novembre
2025-07-24

El Centre de Transfusió de Sang de la Comunitat Valenciana no faltarà a la cita amb Burjassot, al novembre, perquè les veïnes i els veïns puguen donar la seua sang als hospitals valencians, sense necessitat de desplaçar-se.

El dilluns 11 de novembre, els punts de donació de sang estaran situats en la planta baixa de l’Ajuntament, en horari de 17 a 20.30 hores i en el Centre de Salut de Rubert i Villó, de 17.00 a 20.30 hores.

El dimarts 12 de novembre, la donació es podrà fer en el Centre d’Especialitats, en el carrer Beniferri, s/no, en horari de 16.30 a 20.30 hores.

Així mateix, el dilluns 25 de novembre la Falla Mendizábal que serà solidària també amb el Centre de Transfusió. Obrirà les portes del seu Casal de 17.00 a 20.30 hores per a totes aquelles persones que puguen acostar-se a donar sang.

El Centre de Transfusió recorda que la sang és un element vital que no es pot fabricar i, per aquest motiu, cada mes, es desplaça fins a Burjassot per a facilitar les donacions dels seus ciutadans i ciutadanes. Poden ser donants de sang totes les persones entre 18 i 65 anys que tinguen bon estat de salut i pesen més de 50 kg. Per a donar sang no és necessari acudir en dejú.